laion/Wikipedia-Exotic huggingface dataset:
বাংলাদেশের সংরক্ষিত এলাকার তালিকা

বাংলাদেশের সংরক্ষিত বনাঞ্চলের মধ্যে রয়েছে বন্যপ্রানীর অভয়ারণ্য, জাতীয় উদ্যান, এবং গেম রিজার্ভ । দেশের মোট বন এলাকার ১০.৭% সংরক্ষিত বনাঞ্চল । বর্তমানে বাংলাদেশে যেসব সংরক্ষিত এলাকা রয়েছে তা হলো: ১৯ টি জাতীয় উদ্যান ২৫ টি বন্যপ্রাণী অভয়ারণ্য ২ টি বিশেষ জীববৈচিত্র্য সংরক্ষণ এলাকা ২ টি সামুদ্রিক রক্ষিত এলাকা ২ টি শকুনের নিরাপদ এলাকা ২ টি উদ্ভিদ উদ্যান ২ টি সাফারি পার্ক ১০ টি ইকোপার্ক ১ টি এভিয়ারি পার্ক নিম্নে বাংলাদেশের সংরক্ষিত বনাঞ্চলের তালিকা দেয়া হল: রেমা–কালেঙ্গা বন্যপ্রাণী অভয়ারণ্য চর কুকরি-মুকরি বন্যপ্রাণী অভয়ারণ্য সুন্দরবন (পূর্ব) অভয়ারণ্য সুন্দরবন (পশ্চিম) অভয়ারণ্য সুন্দরবন (দক্ষিণ) অভয়ারণ্য পাবলাখালী অভয়ারণ্য চুনাতি বন্যপ্রাণী অভয়ারণ্য ফাসিয়াখালি বন্যপ্রাণী অভয়ারণ্য দুধপুকুরিয়া-ধোপাছড়ি বন্যপ্রাণী অভয়ারণ্য হাজারিখিল বন্যপ্রাণী অভয়ারণ্য সাঙ্গু বন্যপ্রাণী অভয়ারণ্য টেকনাফ বন্যপ্রাণ অভয়ারণ্য টেংরাগিরি বন্যপ্রাণী অভয়ারণ্য দুধমুখী বন্যপ্রাণী অভয়ারণ্য চাঁদপাই বন্যপ্রাণী অভয়ারণ্য ঢাংমারী বন্যপ্রাণী অভয়ারণ্য সোনারচর বন্যপ্রাণী অভয়ারণ্য নাজিরগঞ্জ শুশুক অভয়ারণ্য শিলন্দা নাগডেমড়া শুশুক অভয়ারণ্য নগরবাড়ি-মোহনগঞ্জ শুশুক অভয়ারণ্য পানখালী শুশুক অভয়ারণ্য, খুলনা শিবসা শুশুক অভয়ারণ্য, খুলনা ভদ্রা শুশুক অভয়ারণ্য, খুলনা পদ্মা সেতু বন্যপ্রাণী অভয়ারণ্য, মাদারীপুর, শরীয়তপুর বাইশারী ব্যাংডেপা বন্যপ্রাণী অভয়ারণ্য, রামু,কক্সবাজার সোয়াচ অব নো গ্রাউন্ড মেরিন সংরক্ষিত এলাকা 1ম সামুদ্রিক রক্ষিত এলাকা সেন্ট মার্টিন দ্বীপ সংলগ্ন বঙ্গোপসাগরের ১ হাজার ৭৪৩ বর্গ কিমি এলাকা মাধবকুণ্ড ইকোপার্ক সীতাকুন্ড বোটানিক্যাল গার্ডেন ও ইকোপার্ক মধুটিলা ইকোপার্ক বাঁশখালী ইকোপার্ক কুয়াকাটা ইকোপার্ক টিলাগড় ইকোপার্ক বর্ষিজোড়া ইকোপার্ক যমুনা সেতু পশ্চিম পাড় ইকোপার্ক পিরোজপুর রিভারভিউ ইকোপার্ক চরমুগুরিয়া ইকোপার্ক "বাংলাদেশ বন বিভাগের ওয়েবসাইট"। ২৩ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১২।  http://www.bforest.gov.bd/site/page/f619019f-14cd-481a-86f4-1d5b4ae40515/%E0%A6%AC%E0%A6%A8%E0%A7%8D%E0%A6%AF%E0%A6%AA%E0%A7%8D%E0%A6%B0%E0%A6%BE%E0%A6%A8%E0%A7%80-%E0%A6%85%E0%A6%AD%E0%A7%9F%E0%A6%BE%E0%A6%B0%E0%A6%A3%E0%A7%8D%E0%A6%AF রিপোর্ট, স্টার অনলাইন (২০২২-০১-১২)। "সেন্টমার্টিনকে সামুদ্রিক সংরক্ষিত এলাকা ঘোষণা"। দ্য ডেইলি স্টার। সংগ্রহের তারিখ ২০২২-০১-১২।
আবুল কাশেম (বীর বিক্রম)

আবুল কাশেম (জন্ম: অজানা, মৃত্যু: ২১ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শহীদ আবুল কাশেমের জন্ম পিরোজপুর জেলার ভান্ডারিয়া উপজেলার রাধানগর (তেওয়ারীপুর) গ্রামে। তার বাবার নাম আবদুল ছোমেদ । তার স্ত্রী রাজিয়া বেগম। তাঁদের দুই ছেলে। আবুল কাশেম চাকরি করতেন ইপিআরে। ১৯৭১ সালে কর্মরত ছিলেন রাজশাহী ইপিআর সেক্টর হেডকোয়ার্টারের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ৭ নম্বর সেক্টরের লালগোলা ও আঙ্গিনাবাদ সাব-সেক্টরে যুদ্ধ করেন। রাজশাহী জেলার অন্তর্গত হরিপুর জেলা সদর থেকে পশ্চিমে। গোদাগাড়ী ও পবা উপজেলার সীমান্তে হরিপুর এলাকা। ১৯৭১ সালে গোদাগাড়ী ও পবা উপজেলার বিভিন্ন স্থানে ছিল পাকিস্তানিদের অবস্থান। তাদের সঙ্গে ছিল একদল রাজাকার। সেখানে মুক্তিযোদ্ধারা আক্রমণ চালালেন পাকিস্তানি সেনাবাহিনীর প্রতিরক্ষা অবস্থানে। পাল্টা আক্রমণ শুরু করল পাকিস্তানি সেনাবাহিনী। নিমেষে শুরু হয়ে গেল মুখোমুখি যুদ্ধ। মুক্তিযোদ্ধারা কয়েকটি দলে বিভক্ত। একটি দলে ছিলেন আবুল কাশেম। পাকিস্তানিদের প্রতিরক্ষা অবস্থান বেশ শক্তিশালী। তাদের কাছে আছে অনেক অস্ত্রশস্ত্র ও গোলাবারুদ। পাকিস্তানি অবস্থান থেকে মুক্তিযোদ্ধাদের দিকে ছুটে আসছে হাজার হাজার গুলি। বৃষ্টির মতো গুলিবর্ষণ। একই সঙ্গে মর্টার শেল। মুহুর্মুহু মর্টার শেল এসে পড়ছে মুক্তিযোদ্ধাদের আশেপাশে। সময় যত গড়াচ্ছিল, যুদ্ধের তীব্রতা ততই বেড়ে যাচ্ছে। পাকিস্তানিদের পাল্টা আক্রমণে আবুল কাশেমের কয়েকজন সহযোদ্ধা আহত হয়েছেন। আহত মুক্তিযোদ্ধাদের ধরাধরি করে পেছনে নিয়ে যাচ্ছেন উদ্ধারকারী সহযোদ্ধারা। পাল্টা আক্রমণের তীব্রতায় মুক্তিযোদ্ধারা কিছুটা বিচলিত। কিন্তু আবুল কাশেম এতে বিচলিত হলেন না। বরং তার ক্রোধ আরও বেড়ে গেল। সঙ্গে থাকা সহযোদ্ধাদের পেছনে ফেলে গুলি করতে করতে একাই এগিয়ে গেলেন সামনে। তার সাহসিকতায় অণুপ্রাণিত হলেন কয়েকজন সহযোদ্ধা। তারাও গুলি করতে করতে এগিয়ে গেলেন সামনে। তাঁদের সম্মিলিত আক্রমণে ভেঙে পড়ার উপক্রম হলো পাকিস্তানিদের এক অংশের প্রতিরক্ষা। এটা দেখে আবুল কাশেমের উৎসাহ আরও বেড়ে গেল। জয়বাংলা ধ্বনি দিয়ে তিনি সহযোদ্ধাদের নিয়ে এগিয়ে গেলেন আরেকটু সামনে। পাকিস্তানি সেনা ও তাদের সহযোগীরা তার রণমূর্তি দেখে হতভম্ব। চরম উত্তেজনাকর এই মুহূর্ত। এমন সময় পাকিস্তানিদের গুলি এসে লাগল আবুল কাশেমের দেহে। রক্তাক্ত অবস্থায় ঢলে পড়লেন মাটিতে। গুরুতর আহত হয়েও তিনি জয়ের আশা ছাড়লেন না। সহযোদ্ধাদের যুদ্ধ চালিয়ে যেতে বলে বললেন, ‘মৃত্যু পর্যন্ত যুদ্ধ চলবে’। সেখানেই মারা যান তিনি। বীর বিক্রম দৈনিক প্রথম আলো, "তোমাদের এ ঋণ শোধ হবে না"| তারিখ: ২০-০৪-২০১২[স্থায়ীভাবে অকার্যকর সংযোগ]
জাগো

জাগো এটি একটি বাংলাদেশী ক্রীড়া ভিত্তিক রোমাঞ্চকর চলচ্চিত্র। এটির লেখক ও পরিচালক খিজির হায়াৎ খান। আদনান করিম প্রযোজিত তরুনদের ফুটবল খেলা নিয়ে নির্মিত এই চলচ্চিত্রটি ২০১০ সালের ১৫ জানুয়ারি মুক্তি পায়। এর কয়েকটি গুরুপ্তপূর্ণ চরিত্রে অভিনয় করেছেন ফেরদৌস, তারিক আনাম খান, বিন্দু, আরিফিন শুভ, রওনক হাসান, ফারুক সোবহান নাঈম ও আরোও অনেকে। 'জাগো' বাংলাদেশে ক্রীড়া নির্ভর কাহিনী ও ফুটবল নিয়ে নির্মিত প্রথম চলচ্চিত্র। প্রতিবারের মত এবারো কুমিল্লা একাদশ এবার খেলবে ভারতের চ্যাম্পিয়ন দল ত্রিপুরা একাদশের সঙ্গে। অতীতে ত্রিপুরা কখনই কুমিল্লা একাদশের কাছে হারেনি। কুমিল্লা একাদশে শামীমের মতো মেধাবী খেলোয়াড় থাকায় তারা ত্রিপুরার বিরুদ্ধে জয়ী হওয়ার পরিকল্পনা করে। দুর্ভাগ্যজনকভাবে একটি দুর্ঘটনার কারণে হোম আর আওয়ে দুটো ম্যাচই বাতিল হয়ে যায়। একটি স্থানীয় পত্রিকায় সাক্ষাৎকার দিতে গিয়ে ত্রিপুরা একাদশ কুমিল্লা একাদশকে তাচ্ছিল্য করে। কুমিল্লা একাদশের খেলোয়াড়দের অস্তিত্ব রক্ষায় গ্রহণ করে এক নতুন চ্যালেঞ্জ- ত্রিপুরাকে হারাও। কোচবিহীন কুমিল্লা একাদশের পাশে দাঁড়ান স্বাধীন বাংলা ফুটবল দলের সাবেক খেলোয়াড় সাফু। শুরু হয় প্রস্তুতি। পরিচালক খিজির হায়াৎ খান জাগো নির্মাণে প্রথম দিকে কোন প্রযোজক পাননি। পরবর্তীতে প্রযোজনা প্রতিষ্ঠান ইন্টারস্পিড-এর কর্ণধার সারজিল করিম ও আদনানা করিম এই চলচ্চিত্রে টাকা লগ্নী করেন। 'জাগো' নির্মাণে ২ কোটি টাকা ব্যয় হয়। ২০০৯ সালে প্রধান চিত্রগ্রহণ শুরু হয়। ৬৭দিন চিত্রগ্রহণ চলে। চলচ্চিত্রটির অধিকাংশ দৃশ্য ডিজিটাল ক্যামেরায় ধারণ করা হয়। ফুটবল খেলার দৃশ্য স্টেডিক্যামে ধারণ করা হয়েছিল। অধিকাংশ চিত্র গ্রহণ হয় ঢাকা, কুমিল্লা, কক্সবাজারের বিভিন্ন এলাকায়। অভিনয়ের জন্য আরিফিন শুভ, রওনক, নাঈমসহ সবাইকে নিয়ে প্রায় দেড় মাস ফুটবল প্রশিক্ষণ নিয়েছিলেন। ফেরদৌস - শামিম তারিক আনাম খান - কোচ সাফু আফসানা আরা বিন্দু - মায়া আরেফিন শুভ - রাফি রওনক হাসান - তুহিন ফারুক সোবহান নাঈম - জয় শারলিন ফারজানা - রুকসানা আনজুম নুসরাত ডায়না - রেশমা ফেরদৌসী আরা লিনা - শামিমের মা খিজির হায়াৎ খান - মুন্না চলচ্চিত্রটির সঙ্গীত পরিচালনা করেন শায়ান চৌধুরী অর্ণব। ২০১০ সালের ১৫ জানুয়ারি চলচ্চিত্রটি মুক্তি পায়। সেই সময় ডিজিটাল চলচ্চিত্র প্রদর্শনের জন্য বাংলাদেশে স্টার সিনেপ্লেক্স ছাড়া কোন প্রেক্ষাগৃহ ছিলনা। চলচ্চিত্রটি সিনেপ্লেক্সে টানা তিন মাস দেখানো হয়। এছাড়াও অন্যান্য প্রেক্ষাগৃহে মুক্তি দেয়ার জন্য চলচ্চিত্রটির একটি ৩৫ মিমি-তে রূপান্তরিত ফরম্যাট করা হয়েছিল। "ফুটবল নিয়ে বাংলাদেশের একমাত্র ছবি খিজির হায়াতের 'জাগো'"। চ্যানেল আই। ২০১৮-০৭-০৯। ২০২১-০৮-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৪।  "জাগো (Jaago)"। বাংলা মুভি ডেটাবেজ। ২০১৬-০৩-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৪।  "'জঙ্গি' নিয়ে বড় পর্দায় আসছেন খিজির হায়াত খান"। somoynews.tv (ইংরেজি ভাষায়)। ২০১৯-১১-০২ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৪।  "বিশ্বকাপের উত্তাপে দেখুন 'জাগো' : - Poriborton"। www.poriborton.com। সংগ্রহের তারিখ ২০১৯-০৬-১৪। [স্থায়ীভাবে অকার্যকর সংযোগ] "ফেরদৌসের বাছাই ১০ ছবি"। www.bhorerkagoj.com। ২০১৭-০৭-০৩। ২০১৯-১২-০১ তারিখে মূল থেকে আর্কাইভ করা। সংগ্রহের তারিখ ২০১৯-১১-২৫।  "চলচ্চিত্রে খেলা"। কালের কণ্ঠ। ২০১৮-০৭-০৫। ২০১৮-০৯-১৪ তারিখে মূল থেকে আর্কাইভ করা। সংগ্রহের তারিখ ২০১৯-১১-২৫।  ইন্টারনেট মুভি ডেটাবেজে জাগো (ইংরেজি) বাংলা মুভি ডাটাবেজে 'জাগো' ওয়েব্যাক মেশিনে আর্কাইভকৃত ১৩ মার্চ ২০১৬ তারিখে
রাষ্ট্রপতি

রাষ্ট্রপতি বা প্রেসিডেন্ট (বাংলা উচ্চারণ: [রাষ্ট্রপতি] (শুনুন)) নেতৃস্থানীয় ব্যক্তি হিসেবে স্বাধীন দেশের প্রধানরূপে নির্বাচিত কিংবা মনোনীত হয়ে শাসন কার্যে অংশগ্রহণ করেন। উৎপত্তিগতভাবে নেতৃত্বে আসীন হয়ে যিনি সভাপতিত্ব করেন তিনিই প্রেসিডেন্ট বা সভাপতি। ল্যাটিন শব্দ প্রেইজেস থেকে প্রেসিডেন্ট শব্দে অনুষ্ঠান বা সভা পরিচালনা করেন তিনি প্রেসিডেন্ট হিসেবে চিহ্নিত। প্রেসিডেন্ট শব্দটি অনেক সময় কোন সংস্থা, প্রতিষ্ঠান, শ্রমিক সংঘ, বিশ্ববিদ্যালয়েও ব্যবহার করা হয়। কিন্তু বর্তমানে বিশ্বের অধিকাংশ দেশের রাষ্ট্রপ্রধানগণকে সম্মানজনক পদবীরূপে রাষ্ট্রপতি বলা হয়। সচরাচর অত্যন্ত জনপ্রিয় ব্যক্তিত্বগণই নির্বাচনের মাধ্যমে কিংবা সাংবিধানিক গঠনতন্ত্র মোতাবেক প্রেসিডেন্ট হিসেবে মনোনীত হন। সাধারণত বিশ্বের গণতান্ত্রিক দেশগুলোর সরকার ব্যবস্থায় রাষ্ট্রপতি নির্দিষ্ট সময়ের জন্য নির্বাচিত হয়ে থাকেন কিংবা মনোনীত হয়ে থাকেন। কখনো কখনোবা তিনি পুনরায় নির্বাচিত বা মনোনীত হতে পারেন। পরবর্তীতে শপথগ্রহণপূর্বক নিজ দায়িত্ব পালনে সচেষ্ট থাকেন তিনি। তিনি ব্যাপক ক্ষমতার অধিকারী হয়ে থাকেন। প্রধানমন্ত্রী কিংবা সরকার ভেঙে দিতে পারেন, যুদ্ধ ঘোষণা করতে পারেন, সংবিধানের উপর ভেটো প্রয়োগ করারও অধিকারী তিনি। অনেক দেশেই একজন প্রেসিডেন্ট দেশের সামরিক বাহিনীর প্রধান হয়ে থাকেন। তবে সব ক্ষেত্রেই তার এ ক্ষমতা সরকারের গঠনতন্ত্রের উপর নির্ভরশীল। রাষ্ট্রপতিশাসিত সরকার ব্যবস্থায় একজন প্রেসিডেন্ট রাষ্ট্রপ্রধান এবং সরকার প্রধান - উভয়ই হয়ে থাকেন। তিনি সরাসরি সরকারের বিভিন্ন শাখার প্রধান নির্বাহী। মার্কিন যুক্তরাষ্ট্রে ইলেক্টোরাল কলেজে ভোটারদের পছন্দের মাধ্যমে রাষ্ট্রপতি পরোক্ষভাবে নির্বাচিত হন। যুক্তরাষ্ট্রের অঙ্গরাজ্যসমূহে ভোটারদের পছন্দসই প্রার্থী বা ইলেক্টরের জয়লাভের উপর রাষ্ট্রপতি নির্বাচিত হয়ে থাকেন। তবে প্রাপ্ত সর্বোচ্চ মোট ভোট প্রাপ্তির উপর প্রেসিডেন্টের নির্বাচন নির্ভরশীল নয় যা ১৮২৪, ১৮৭৬, ১৮৮৮ এবং ২০০০ এবং ২০১৬ সালের নির্বাচনের ফলাফলে প্রভাব ফেলেছিল। ব্রাজিলের রাষ্ট্রপতি সরাসরি নির্বাচনের মাধ্যমে চার বছরের জন্য ক্ষমতাপ্রাপ্ত হন। তাকে মোট বৈধ ভোটের ৫০% পেতে হয়। যদি কোন প্রার্থী প্রয়োজনীয় ভোট প্রাপ্তিতে ব্যর্থ হন, তাহলে শীর্ষস্থানীয় দু'জন প্রার্থীকে পুনরায় নির্বাচনে অংশ নিতে হয় ও সর্বোচ্চ ভোটের মাধ্যমে নির্বাচিত হন। একাধারে দু'বারের বেশি মেয়াদে তিনি নির্বাচিত হতে পারবেন না। তবে, মেয়াদ সংখ্যার কোন সীমারেখা নেই। দক্ষিণ আমেরিকার অনেক দেশ, মধ্য আমেরিকা এবং আফ্রিকার দেশগুলো এ পদ্ধতি অবলম্বন করে থাকে। সংসদীয় পদ্ধতিতে রাষ্ট্রপতির পদ শুধু আনুষ্ঠানিকতায় পরিপূর্ণ। এখানে তিনি নামেমাত্র রাষ্ট্রের প্রধান হয়ে থাকেন যা সরকারের প্রধান হিসেবে প্রধানমন্ত্রী ও তার দলীয় সংসদ সদস্য কর্তৃক মনোনীত হন তিনি। বাংলাদেশ, ভারত, পাকিস্তান, ইসরায়েল, মাল্টা, ইতালি, হাঙ্গেরী, জার্মানি, গ্রিস প্রভৃতি দেশসমূহে এ ব্যবস্থায় রাষ্ট্রপতি মনোনীত করা হয়। অপরদিকে পোল্যান্ড, আইসল্যান্ড,আয়ারল্যান্ড প্রভৃতি দেশগুলোতে প্রত্যক্ষ ভোটে রাষ্ট্রপতি নির্বাচিত হন। "Poland Electoral System"। [স্থায়ীভাবে অকার্যকর সংযোগ] "Explainer: How does Ireland's voting system"।  "Everything you need to know about Iceland's election"।
রূপান্তর (চলচ্চিত্র)

রূপান্তর ২০০৮ সালে মুক্তিপ্রাপ্ত বাংলাদেশী চলচ্চিত্র। ছবিটির লেখক, প্রযোজক ও পরিচালক আবু সাইয়ীদ। মহাভারতের একলব্যের বিষয়কে কেন্দ্র করে সাঁওতাল বিদ্রোহের চিত্র তুলে ধরা হয়েছে এই চলচ্চিত্রে। ছবির প্রধান চরিত্রে অভিনয় করেছেন ফেরদৌস আহমেদ, জয়ন্ত চট্টোপাধ্যায় ও শাকিবা বিনতে আলী। এছাড়াও কয়েকটি উল্লেখযোগ্য চরিত্রে অভিনয় করেছেন বিক্রম, মৃনাল দত্ত, সুভাষ দত্ত, এবং শহীদুল ইসলাম হীরা। আরিফ একজন তরুণ চলচ্চিত্র নির্মাতা মহাভারতের একলব্য ও দ্রোণাচার্যের গুরুদক্ষিণা নিয়ে একটি চলচ্চিত্র নির্মাণ করছে। শায়লা তার সহকারী। মহাভারতে বর্ণিত কাহিনী অনুসারে, দ্রোণাচার্য গুরুদক্ষিণা হিসেবে একলব্যের ডান হাতের বৃদ্ধাঙ্গুলি চায়, যাতে সে তীরন্দাজ না হতে পারে। কিন্তু আরিফ গল্প এগিয়ে নিয়ে যায়। সে ভাবে শাহাদাত ও মধ্যাঙ্গুলি দিয়েই তীর নিক্ষেপ করা যায়। তাহলে দ্রোণাচার্য কেন একলব্যের বৃদ্ধাঙ্গুলি চেয়েছিল। আরিফ ও শায়লা গল্পের গভীরে ঢোকে যায়। ফলে তারা প্রকৃত সত্য খুঁজে পায়। ফেরদৌস আহমেদ - আরিফ জয়ন্ত চট্টোপাধ্যায় - কায়সার শাকিবা বিনতে আলী - শায়লা হাবিবুর রহমান হাবিব - শতাব্দী ওয়াদুদ - বিক্রম - সজীব কায়সার মিথুন - সুভাষ দত্ত - শাহদাৎ হোসেন - মৃনাল দত্ত - নিশান সাবের - শহীদুল ইসলাম হীরা - রুবেল ২০০৮ সালের ৩০ মার্চ বাংলাদেশ চলচ্চিত্র উন্নয়ন সংস্থার (বিএফডিসি) ডিজিটাল কালার ল্যাব অডিটরিয়ামে ছবিটির মহরত অনুষ্ঠিত হয়। এটি বাংলাদেশ সরকার থেকে ২০০৭-০৮ সালে বাংলাদেশে সরকারী চলচ্চিত্র অনুদান লাভ করে। শায়লা চরিত্রে সোহানা সাবার অভিনয়ের কথা থাকলেও পরে এই চরিত্রে অভিনয় করেন শাকিবা বিনতে আলী। ছবিটির শ্যুটিং শুরু হয় এপ্রিলের ১৭ তারিখ থেকে। কেরালা আন্তর্জাতিক চলচ্চিত্র উৎসব রোম ইনডিপেন্ডেন্ট চলচ্চিত্র উৎসব, নভেম্বর, ২০০৮ বেঙ্গালুরু আন্তর্জাতিক চলচ্চিত্র উৎসব চেন্নাই আন্তর্জাতিক চলচ্চিত্র উৎসব আন্তর্জাতিক চলচ্চিত্র উৎসব, ট্রাইবাল আর্ট অ্যান্ড কালচার, ভূপাল, জুন, ২০০৯ থার্ড আই এশীয় চলচ্চিত্র উৎসব, মুম্বাই, অক্টোবর, ২০১০ ২০১৫ সালের ৪ অক্টোবর জি সিরিজের ব্যানারে রূপান্তর চলচ্চিত্রটির ডিভিডিতে প্রকাশ করা হয়। রূপান্তর ছবির সংগীত পরিচালনা করেছেন ছবিটির নির্মাতা আবু সাইয়ীদ। আন্তর্জাতিক চলচ্চিত্র উৎসব, ট্রাইবাল আর্ট অ্যান্ড কালচার, ভূপাল, ২০০৯ শ্রেষ্ঠ চলচ্চিত্র - রূপান্তর মহাভারত "Rupantar Going beyond Mahabharat"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০১৫।  "Award-winning film Rupantar focusses on Eklavya's story"। দ্য ইন্ডিয়ান এক্সপ্রেস। Oct 29 2010। সংগ্রহের তারিখ ২০ সেপ্টেম্বর ২০১৫।  এখানে তারিখের মান পরীক্ষা করুন: |তারিখ= (সাহায্য) "Bangladeshi directors film focuses on Eklavya - NDTV Movies"। Movies.ndtv.com। ২০১০-১০-১৫। সংগ্রহের তারিখ ২০ সেপ্টেম্বর ২০১৫।  "Mahurat of Abu Sayeed's next film "Rupantor""। দ্য ডেইলি স্টার। ঢাকা, বাংলাদেশ। ১ এপ্রিল ২০০৮। সংগ্রহের তারিখ ৯ জানুয়ারি ২০১৭।  "RIFF MOVIES ARCHIVE - Rupantor"। রোম ইনডিপেন্ডেন্ট চলচ্চিত্র উৎসব। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৭।  ভট্টাচার্য, পল্লব (২৩ জুন ২০০৯)। "Abu Sayeed's "Rupantar" to be screened at Mumbai film fest"। দ্য ডেইলি স্টার। নয়া দিল্লী, ভারত। সংগ্রহের তারিখ ৯ জানুয়ারি ২০১৭।  "ডিভিডিতে আবু সাইয়ীদের ৬ ছবি"। দৈনিক যুগান্তর। ৪ সেপ্টেম্বর ২০১৫। সংগ্রহের তারিখ ৯ জানুয়ারি ২০১৭।  ভট্টাচার্য, পল্লব (২৩ জুন ২০০৯)। "Abu Sayeed's Rupantor wins top prize at Bhopal film fest"। দ্য ডেইলি স্টার। নয়া দিল্লী, ভারত। সংগ্রহের তারিখ ৯ জানুয়ারি ২০১৭।  ইন্টারনেট মুভি ডেটাবেজে রূপান্তর (ইংরেজি)
গঙ্গাযাত্রা

গঙ্গাযাত্রা ২০০৯-এর একটি বাংলাদেশী চলচ্চিত্র। ছবিটির কাহিনিকার ও পরিচালক সৈয়দ ওয়াহিদুজ্জামান ডায়মন্ড। ছবির প্রধান প্রধান কয়েকটি চরিত্রে অভিনয় করেছেন ফেরদৌস, পপি, শিমলা, শহীদুল আলম সাচ্চু, পরেশ আচার্য্য, রবিউল আমল রবু, শামীম ভিস্তি ও কাজল মজুমদার। চলচ্চিত্রটি জাতীয় চলচ্চিত্র পুরস্কার ২০০৯ মোট আটটি বিভাগে পুরস্কার লাভ করে। এছাড়া কয়েকটি আন্তর্জাতিক চলচ্চিত্র উৎসবে প্রদর্শিত হয়। রুপার (শিমলা) স্বামী তাকে এবং তার মেয়ে নিপাকে (সাবরিনা) অর্থের জন্য একটি পতিতালয়ে বিক্রি করে। রুপা তার স্বাভাবিক জীবনে ফিরে যেতে চায় এবং তার খদ্দের রতন (সাচ্চু) রুপাকে আশ্বাস দিলে রুপা তা বিশ্বাস করে কিন্তু রতন পরে রুপার সাথে বিশ্বাসঘাতকতা করে। ইতিমধ্যে, একসময় পতিতালয়ের মাসী শিশুকন্যাকে নিজকক্ষে রেখেই খদ্দেরকে সেবা দেয়ার জন্য রূপাকে চাপ দেয়। ফলস্বরূপ, রুপা তার জীবন নিয়ে হতাশ হয়ে পড়ে এবং তার সন্তানকে নিয়ে আত্মহত্যা করে। প্রকাশ (ফেরদৌস) ও সুধামনি (পপি) এই দুই মৃত দেহকে শেষকৃত্যের জন্য নিয়ে যায়। কিন্তু সমাজের মানুষ তাদের বাধা দেয়; এমনকি সেই দুই মৃতদেহ দাফনের জন্য কোন সরকারি খাস জমিও পায় না। এখন, সমাজপতিদের বাধা উপেক্ষা করে তাদের জন্য যথাযথ অন্ত্যেষ্টিক্রিয়ার ব্যবস্থা করতে হবে প্রকাশ ও সুধামনির। ফেরদৌস - প্রকাশ পপি - সুধা শিমলা - রুপা শহিদুল আলম সাচ্চু - মানিক পরেশ আচার্য্য - রবিউল আমল রবু - শামীম ভিস্তি - কাজল মজুমদার - শাহনেওয়াজ খান মুন্না - তপন কুমার - বেগম মন্টু - মুন্নি - রিনা - মায়া - শান্ত - সৈয়দ - কাওসার সোহরাব - সৈয়দা ওয়াহিদা সাবরিনা - শিশু শিল্পী কলকাতা আন্তর্জাতিক চলচ্চিত্র উৎসব ২০১০ গঙ্গাযাত্রা চলচ্চিত্রটি জাতীয় চলচ্চিত্র পুরস্কার ২০০৯ মোট আটটি বিভাগে পুরস্কার লাভ করে। বিজয়ী শ্রেষ্ঠ পরিচালক - সৈয়দ ওয়াহিদুজ্জামান ডায়মন্ড বিজয়ী শ্রেষ্ঠ কাহিনিকার - সৈয়দ ওয়াহিদুজ্জামান ডায়মন্ড বিজয়ী শ্রেষ্ঠ অভিনেতা - ফেরদৌস (যৌথভাবে চঞ্চল চৌধুরী'র সাথে মনপুরা ছবির জন্য) বিজয়ী শ্রেষ্ঠ অভিনেত্রী - পপি বিজয়ী শ্রেষ্ঠ শিশুশিল্পী - সৈয়দা ওয়াহিদা সাবরিনা বিজয়ী শ্রেষ্ঠ মেকাপম্যান - খলিলুর রহমান বিজয়ী শ্রেষ্ঠ শিল্প নির্দেশক - কলনতর বিজয়ী শ্রেষ্ঠ পোশাক ডিজাইনার - দীলিপ সিং "জাতীয় চলচ্চিত্র পুরস্কার-২০০৯ ঘোষণা"। দৈনিক সংগ্রাম। ঢাকা, বাংলাদেশ। ২২ জুলাই ২০১১। ১৭ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৬।  "কলকাতা উৎসবে 'গঙ্গাযাত্রা'"। কালের কণ্ঠ। ২০১০-১০-১৯। নভেম্বর ১৭, ২০১৫ তারিখে মূল থেকে আর্কাইভ করা। সংগ্রহের তারিখ অক্টোবর ১৪, ২০১৫।  "কলকাতা উৎসবে বাংলাদেশের ছবি"। প্রথম আলো। ২০১০-১১-০৫। ২০১৯-০৭-১৭ তারিখে মূল থেকে আর্কাইভ করা। সংগ্রহের তারিখ অক্টোবর ১৪, ২০১৫।  কলকাতা চলচ্চিত্র উৎসবে 'গঙ্গা যাত্রা' ইন্টারনেট মুভি ডেটাবেজে গঙ্গাযাত্রা (ইংরেজি)
আবদুল ওয়াজেদ

আবদুল ওয়াজেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবদুল ওয়াজেদের জন্ম ঝালকাঠি জেলার সদর উপজেলার বিনয়কাঠি ইউনিয়নের বিষ্ণুদিয়া গ্রামে। তার বাবার নাম ইয়াছিন উদ্দীন হাওলাদার এবং মায়ের নাম লতিফুন নেছা। তার স্ত্রীর নাম রাজিয়া বেগম। তাদের তিন ছেলে ও পাঁচ মেয়ে। আবদুল ওয়াজেদ বিডিআরের সেক্টর সদর দপ্তরে বেতন শাখায় কাজ করতেন। ১৯৭১ সালে তার পদবি ছিল ল্যান্স নায়েক। স্বাধীনতার পর বিডিআর থেকে সুবেদার মেজর হিসেবে অবসর নেন। ১৯৭১ সালের ২৫ মার্চ যশোরে রাত সাড়ে ১১টার দিকে পাকিস্তানি সেনাবাহিনীর কয়েকটি দল যশোর সেনানিবাস থেকে বেরিয়ে শহরে প্রবেশ করে। তারা শহরের বিভিন্ন গুরুত্বপূর্ণ স্থানে প্রতিরক্ষা অবস্থান নেয়। একটি দল অবস্থান নেয় ইপিআর সেক্টর হেডকোয়ার্টারের কাছে। যশোর ইপিআর সেক্টরে তখন ইপিআরের বাঙালি সদস্য ছিলেন ৭০ জন। পাহারারত কয়েকজন ছাড়া বেশির ভাগ সদস্য এ সময় ঘুমিয়ে ছিলেন। তারা ঘুম থেকে উঠে দ্রুত অস্ত্রাগারের তালা ভেঙে পাকিস্তানি সেনাবাহিনীর আক্রমণ মোকাবিলার প্রস্তুতি নেন। যদিও শেষ পর্যন্ত সেই রাতে পাকিস্তানি সেনারা যশোর ইপিআর সেক্টরে আক্রমণ করেনি। ৩০ মার্চের পর আবদুল ওয়াজেদরা তিন ভাগে বিভক্ত হয়ে শহরের কারবালা, চাঁচড়া ও কলেজ এলাকায় প্রতিরক্ষা অবস্থান নেন। ৩ এপ্রিল পাকিস্তানি সেনাবাহিনী ইপিআরের তিন প্রতিরক্ষা অবস্থানেই আক্রমণ চালায়। ব্যাপক আক্রমণে ইপিআর সদস্যদের প্রতিরক্ষা অবস্থানে টিকে থাকা অসম্ভব হয়ে পড়ে। এরপর তারা পিছু হটে ঝিকরগাছায় অবস্থান নেন। ১১ এপ্রিল পাকিস্তানি সেনাবাহিনী ঝিকরগাছায় আক্রমণ চালায়। তখন সেখানে ভয়াবহ যুদ্ধ হয়। সেদিন আবদুল ওয়াজেদ ও তার সহযোদ্ধারা সাহসিকতার সঙ্গে যুদ্ধ করে পাকিস্তানি সেনাবাহিনীর আক্রমণ প্রতিহত করেন। তাদের বীরত্বে পাকিস্তান সেনাবাহিনীর দল পিছে হটতে বাধ্য হয়। ১২ এপ্রিল পাকিস্তানি সেনাবাহিনী আর্টিলারির সাপোর্ট নিয়ে ইপিআর অবস্থানে আবার আক্রমণ চালায়। আবদুল ওয়াজেদ ও তার সহযোদ্ধারা এ দিন বীরত্বের সঙ্গে যুদ্ধ করেও শেষ পর্যন্ত ব্যর্থ হন। পাকিস্তানি সেনাবাহিনীর প্রচণ্ড আক্রমণে তারা অবস্থান ছেড়ে যেতে বাধ্য হন। সেদিন যুদ্ধে তাদের দুজন সহযোদ্ধা শহীদ ও কয়েকজন গুরুতর আহত হন। আবদুল ওয়াজেদ ও তার সহযোদ্ধারা এরপর অবস্থান নেন নাভারণে। কয়েক দিন পর সে অবস্থানেরও পতন হয়। সেখান থেকে তারা বেনাপোল হয়ে ভারতে যান। ভারতে যাওয়ার কিছুদিন পর আবদুল ওয়াজেদ গুরুতর অসুস্থ হয়ে পড়েন। এ কারণে তার পক্ষে পরে আর সরাসরি যুদ্ধে অংশ নেওয়া সম্ভব হয়নি। সুস্থ হওয়ার পর আবদুল ওয়াজেদকে ৮ নম্বর সেক্টরের সদর দপ্তরে কোয়ার্টার মাস্টার হিসেবে দায়িত্ব দেওয়া হয়। এই দায়িত্ব তিনি যথেষ্ট দক্ষতার সঙ্গে পালন করেন। বীর প্রতীক এই নিবন্ধে দৈনিক প্রথম আলোতে ২২-০৪-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)। "দৈনিক প্রথম আলো, "তোমাদের এ ঋণ শোধ হবে না"| তারিখ: ২২-০৪-২০১২"। ২০১৯-১২-০৫ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
হাছন রাজা (চলচ্চিত্র)

হাছন রাজা চাষী নজরুল ইসলাম পরিচালিত ২০০২-এর জীবনী ভিত্তিক একটি বাংলাদেশী চলচ্চিত্র। ছবিটি মূলত মরমী কবি এবং বাউল শিল্পী হাছন রাজার জীবন ও কর্ম নিয়ে নির্মিত। কোকা-কোলা নিবেদিত এই ছবিটি প্রযোজনা করেছেন অভিনেতা হেলাল খান। ছবির নাম ভূমিকায় (হাছন রাজা) অভিনয় করেছেন হেলাল খান এবং বিনোদিনী চরিত্রে শমী কায়সার। এছাড়াও আছেন শিমলা, মুক্তি, ববিতা, রেবেকা মনি, শানু, কাজী খুরশিদুজ্জামান উত্পল, অমল বোস এবং মমতাজউদ্দীন আহমেদ। চলচ্চিত্রটি জাতীয় চলচ্চিত্র পুরস্কারে শ্রেষ্ঠ চলচ্চিত্রসহ আরও ছয়টি বিভাগে পুরস্কার লাভ করে, এবং দুটি বিভাগে বাচসাস পুরস্কার লাভ করে। হেলাল খান - হাছন রাজা শমী কায়সার - বিনোদিনী শিমলা -বাইজী আতরজান মুক্তি - হাছন রাজার স্ত্রী ববিতা - হাছন রাজার মা রেবেকা মনি - শানু -নর্তকী পিয়ারী কাজী খুরশিদুজ্জামান উত্পল - অমল বোস - মমতাজউদ্দীন আহমেদ - জামিলুর রহমান শাখা হাছন রাজা ছবির সংগীত পরিচালনা করেন সুজেয় শ্যাম। হাছন রাজার রচিত গানের সংগীত উপদেষ্টা ছিলেন বিদিত লাল দাস। কণ্ঠশিল্পীরা হলেন সুবীর নন্দী, শাকিলা জাফর, খান আসিফ আগুন, পলাশ, রঞ্জন চৌধুরী, সুজেয় শ্যাম, বিদিত লাল দাস এবং উমা খান। হাছন রাজা "জাতীয় কবিকে নিয়ে চলচ্চিত্র"। দৈনিক আমার দেশ। ২০১০-০৫-০৩। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৬।  "অভিনেতা হেলাল খান গ্রেপ্তার"। বিডিনিউজ টোয়েন্টিফোর ডটকম। ২০১৫-০২-১৬। ২০১৬-০৩-১০ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৬।  "List of National award film"। বাংলাদেশ ফিল্ম আর্কাইভ। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৬।  "National film awards for 2002 and 2003 declared"। দ্য ডেইলি স্টার (ইংরেজি ভাষায়)। ২৪ নভেম্বর ২০০৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৬।  আহমেদ, আফসার (২৮ জুন ২০০৪)। "32nd BACHSAS Awards: A glitzy night Recognition of outstanding media talents"। দ্য ডেইলি স্টার (ইংরেজি ভাষায়)। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৮।  ইন্টারনেট মুভি ডেটাবেজে হাছন রাজা (ইংরেজি) বাংলা মুভি ডেটাবেজে হাছন রাজা
শুভদা (চলচ্চিত্র)

শুভদা হল ১৯৮৬ সালে মুক্তিপ্রাপ্ত বাংলাদেশী নাট্যধর্মী চলচ্চিত্র। বাঙালি কথাসাহিত্যিক শরৎচন্দ্র চট্টোপাধ্যায়ের শুভদা উপন্যাস অবলম্বনে নির্মিত এই চলচ্চিত্রটি পরিচালনা করেছেন চলচ্চিত্রকার চাষী নজরুল ইসলাম। ছবির নাম ভূমিকায় অভিনয় করেছেন আনোয়ারা, অন্যান্য চরিত্রে অভিনয় করেছেন গোলাম মুস্তাফা, রাজ্জাক, বুলবুল আহমেদ ও জিনাত। হারানের দুই মেয়ে। একজনের নাম ললনা, যে বিয়ের একমাসের মাথায় বিধবা হয়ে বাপের বাড়ি চলে এসেছে। আরেক মেয়ে ছলনা, যে খুবই চঞ্চল। হারানের কোমলমতি স্ত্রী শুভদা, অসুস্থ ছেলে মাধব আর এক বিধবা বোনকে নিয়ে তার সংসার। জুয়া আর গাঁজার প্রতি আসক্তি থাকার কারণে অভাব তার পরিবারের নিত্যসঙ্গী। সদানন্দ একজন আধপাগল কর্মঠ মানুষ। সে হয়তো ললনাকে ভালোবাসে কিন্তু মুখ ফুটে বলতে পারে না। সদানন্দ যথাসম্ভব ললনার পরিবারকে আর্থিকভাবে সাহায্য করে। এদিকে বিয়ের আগে ললনার সাথে প্রেম ছিল সারদার। কিন্তু সমাজ ও তার লোভী বাবার রক্তচক্ষুর ভয়ে সে বিধবা ললনাকে বিয়ে করতে অপারগতা প্রকাশ করে। ললনা সারদাকে অনুরোধ করে, সে যেন তার ছোট বোন ছলনাকে বিয়ে করে। একদিন ললনাকে কোথাও খুঁজে পাওয়া যায় না। নদীর জলে ললনার কাপড় পেয়ে সবাই ধরে নেয় ললনা নদীতে ডুবে আত্মহত্যা করেছে। ঘটনাক্রমে নদীতে ভাসতে ভাসতে ললনা আশ্রয় পায় এক জমিদারের কাছে। জমিদার তাকে নিজের সাথে কলকাতা নিয়ে যায়। এদিকে ললনার শেষ ইচ্ছা পূরণ করার জন্য সদানন্দ তার সম্পত্তি বিক্রি করে সারদার সাথে ছলনার বিয়ে দেয়। জমিদারের নির্দেশে ললনা তার ভাইয়ের চিকিৎসার জন্য শুভদার কাছে ৫০০ টাকা পাঠায়। কিন্তু ততক্ষণে অনেক দেরি হয়ে গেছে। মাধব মারা গেছে। শুভদার কলকাতায় কোন আত্মীয় নেই। তারপরও সেখান থেকে ৫০০ টাকা পেয়ে সে টাকাগুলো না নিয়ে সদানন্দকে কলকাতায় পাঠায় টাকার মালিকের খোঁজ নিতে। সদানন্দ কলকাতা গিয়ে জানতে পারে ললনা বেঁচে আছে। ললনা লোভে পড়ে জমিদারের রক্ষিতা হয়ে গেছে এই ভুল বোঝে সে ভারাক্রান্ত মনে ললনার সাথে দেখা না করেই চলে আসে। বাড়িতে ফিরে সে শুভদাকে সব খুলে বলে। তারপর অনাথ সদানন্দ শুভদাকে "মা" বলে জড়িয়ে ধরে কাঁদতে শুরু করে। যেন অনাথ সদানন্দ ফিরে পায় তার মাকে আর শুভদা ফিরে পায় তার মৃত পুত্রকে। আনোয়ারা - শুভদা গোলাম মুস্তাফা - হারান রাজ্জাক - সদানন্দ বুলবুল আহমেদ - জমিদার জিনাত - ললনা আঃ সাত্তার - সারদা এই চলচ্চিত্রটি ১৯৮৬ সালে ১১টি বিভাগে ১১তম জাতীয় চলচ্চিত্র পুরস্কার (বাংলাদেশ) পায়। শ্রেষ্ঠ চলচ্চিত্র - প্রযোজকঃ- এ কে এম জাহাঙ্গীর খান শ্রেষ্ঠ পরিচালক - চাষী নজরুল ইসলাম শ্রেষ্ঠ অভিনেতা - গোলাম মুস্তাফা শ্রেষ্ঠ অভিনেত্রী - আনোয়ারা শ্রেষ্ঠ পার্শ্বচরিত্রে অভিনেত্রী - জিনাত শ্রেষ্ঠ সঙ্গীত পরিচালক- খন্দকার নুরুল আলম শ্রেষ্ঠ সঙ্গীতশিল্পী - সুবীর নন্দী ও নীলুফার ইয়াসমিন শ্রেষ্ঠ গীতিকার - মোহাম্মদ রফিকউজ্জামান শ্রেষ্ঠ চিত্রগ্রাহক (সাদা কালো ও রঙিন) - সাধন রায় শ্রেষ্ঠ শব্দগ্রাহক - এমএ বাসেত শ্রেষ্ঠ শিল্প নির্দেশক - আব্দুস সবুর শুভদা চলচ্চিত্রের সঙ্গীত পরিচালনা করেছেন খন্দকার নুরুল আলম। সাজু, শাহ আলম (৬ ফেব্রুয়ারি ২০১৫)। "Suchitra was Chashi mama's first choice for 'Shubhoda…Anwara"। দ্য ডেইলি স্টার। সংগ্রহের তারিখ ৫ অক্টোবর ২০১৫।  করিম, ওয়াহিদ (২০০৬)। "The red and green silver screen"। দ্য ডেইলি স্টার। ১১ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৫।  মাহফুফা আক্তার (সেপ্টেম্বর ২৪, ২০১১) Lifetime Achievement In Music Khandker Nurul Alam (ইংরেজি ভাষায়) দ্য ডেইলি স্টার (এপ্রিল ২২, ২০১২) চলচ্চিত্র প্রবেশদ্বার ইন্টারনেট মুভি ডেটাবেজে শুভদা (ইংরেজি)